ประชาชนจำนวนมากเดินทางกลับเข้ากรุงเทพมหานครในวันสุดท้ายของช่วงวันหยุดยาวเทศกาลสงกรานต์ เป็นไปอย่างคึกคัก
บรรยากาศวันสุดท้ายของวันหยุดยาวเทศกาลสงกรานต์ ที่สถานีขนส่งผู้โดยสารกรุงเทพ  จตุจักร หรือหมอชิต 2 ช่วงเย็นวันนี้เป็นไปอย่างคึกคัก ประชาชนจำนวนมากทยอยเดินทางถึงสถานีหมอชิต 2 เพื่อเตรียมกลับเข้าทำงานในเช้าวันพรุ่งนี้อย่างต่อเนื่อง หลังเดินทางกลับภูมิลำเนาเฉลิมฉลองวันปีใหม่ไทยกับครอบครัวระหว่างวันที่ 11-17 เมษายนที่ผ่านมา โดยประชาชนที่เดินลงจากรถโดยสารเมื่อถึงสถานีหมอชิต 2 ต่างสวมใส่หน้ากากอนามัยและพกแอลกอฮอล์ล้างมือ ตามมาตรการกระทรวงสาธารณสุขอย่างเคร่งครัด ประชาชนที่เดินทางกลับวันนี้ กล่าวว่า เดินทางมาจากจังหวัดสิงห์บุรี ระหว่างทางมีรถติดบางช่วง โดยรวมพอใจกับการอำนวยความสะดวกในการเดินทางของ บขส. และมาตรการป้องการแพร่ระบาดโรคโควิด-19 ของเจ้าหน้าที่เช่นเดียวกับบรรยากาศที่สถานีรถไฟหัวลำโพงช่วงเย็นวันนี้เป็นอย่างคึกคัก มีประชาชนเดินทางกลับจากภูมิลำเนาโดยรถไฟเป็นจำนวนมาก พร้อมขนของฝากข้าวสารอาหารแห้งจากครอบครัวกลับมายังกรุงเทพฯโดยประชาชนที่เดินทางกลับด้วยรถไฟ กล่าวว่า ได้รับความสะดวกในการเดินทางครั้งนี้ แต่มีบางช่วงที่รถไฟต้องหยุดการเดินรถทำให้ช้าลงและการเดินทางครั้งนี้ไม่มีความกังวลต่อโรคโควิด-19 เพราะที่นั่งโดยสารบนรถไฟมีการเว้นระยะห่างอยู่แล้วเป็นอย่างดีการรถไฟแห่งประเทศไทย คาดการณ์ว่า วันนี้จะมีผู้ใช้บริการทั่วประเทศกว่า 42,000 คน โดยการรถไฟฯ ได้จัดขบวนรถพิเศษช่วยการโดยสารทางไกล ในระหว่างวันที่ 16-17 เมษายนนี้ เพื่ออำนวยสะดวกและรองรับปริมาณการเดินทางของประชาชนตลอดทั้งวันนี้